section_heading: Zapadna tribina
paragraph_text: Zapadna tribina je izgrađena 1998. nakon što se Charlton po prvi puta plasirao u Premier ligu. Izgrađena je na dva kata, smatra se glavnom tribinom te ima najveći kapacitet. U sklopu nje se nalaze klupski uredi i blagajna kluba (komercijalni prostor). Tu su i brojne konferencijske sobe koje se koriste za potrebe Charltona i gradske zajednice. Na ulazu u Zapadnu tribinu se nalazi veliki kip Sama Bartrama, prema mnogima, jednog od najboljih Charltonovih igrača.